《读马曹稿赠沈太玄兵部 其二》
明代·韩上桂

病后休文几瘦腰，苦吟犹欲振风谣。台登碣石霜蹄满，社结燕山雪影飘。

自叹望洋逢海若，却惭焚砚似君苗。指南为證从归路，悬耀终知仰斗杓。

作者简介：明广东番禺人，字孟郁，号月峰。幼时家贫，喜读书。向人借《二十一史》，浏览一月，即默识大略。万历二十二年中举。授国子监丞。转永平府通判。巡抚方一藻以其才荐。崇祯末闻帝死讯，愤恨死。